"Setswana Puotlaleletso ya Ntlha (FAL)/P2 7 DBE/Ngwanaitseele 2017 NSC POTSO 2: BOGOSI KUPE – DPS Monyaise Buisa dinopolo tse di latelang, mme morago o arabe dipotso. 2.1 NOPOLO C 'Mma, ke moeng mo lefatsheng leno, mme ke letlhogonolo ka e re ke ise ke bee lesago fa fatshe, ke bo ke setse ke bonye molekane. Ke ne ke tla lala ke fetile; jaanong ke tla nama ke sa tlhotse malatsinyana mono go bona molekane yo, le go rulaganya mafoko.' Mosadimogolo a utlwa gore o mo godimo ga mafoko a nyalo; mme a ithaya 5 a re o bua ka mongwe mo motseng. A atamela go utlwa gore ke morwadia mang yo o sego go le kalo. A bala basetsana ba ba setseng mo motseng, ba go itsegeng ba ka itatlhela mo dimong a tshwana le yo. A itse gore ke morwadia Kgori. Mo tshetsaneng yotlhe go se yo batho ba mmolelang ka mmaka-mogale jaaka ena; e bile a setse a kile a ya go boa gare ga mpa ya 10 lefatshe, mme a boa a ntse a le lephotshe. 'Rra, ga ke utlwe sentle.' 'Ka re pelo e ja serati, mma; sebatlelwa ga e se je. Ka re bolela gore o mpolaela kae?' Mosadimogolo a thaakanya ditsebe. 'O riana o bua ka ngwanake?' A atamela. 'Ntswele ka ntlo-gone jaanong! Tswa!' A tswa ka pelo 15 e e botlhoko e e lehuto. Gongwe le gongwe ga nna fela jalo: fa e se ngwana e le motsadi. 2.1.1 Tlhopha karabo e e maleba ka go kwala tlhaka e e nepagetseng A, B, C kgotsa D. Obakeng o ne a na le dingwaga di le … fa a batla go itse gore Modimoeng ke mang. A lesomepedi B masome a mabedi C masome a mabedi le bobedi D masome a mararo (1) 2.1.2 Fa o bona, goreng rre yo a ipitsa moeng? (1) 2.1.3 Ke lefelo lefe le rre wa moeng a leng mo go lona? (1) 2.1.4 Goreng mosadimogolo a sa batle go utlwa ka kgang ya lenyalo. (2) 2.1.5 Matlhodi o ne a nyalwa ke mang? (1) 2.1.6 Ke ka ntlha ya eng Modimoeng a ne a bitswa dimo? (2) 2.1.7 Matlhodi le Oshupile ba kgaogane jang? (2) 2.1.8 Dimo o ne a dira tiro ya mofuta ofe? (2) 2.1.9 A o ka re Matlhodi o ne a rata Modimoeng? (2) 2.1.10 Bana ba ga Tukisang ba ne ba le bosula. A se ke ntlha kgotsa kakanyo? (2) Kwalololo e ileditswe Phetla"